ako správne nosiť rúško?
aby bolo rúško účinné, musí zakrývať ústa i nos. noste iba rúška, ktoré sú čisté, suché a nie sú roztrhnuté alebo mechanicky poškodené – vlhké rúško stráca účinnosť. rúško vytvarujte tak, aby čo najlepšie kopírovalo tvar vašej tváre (najmä okolo nosa). rúška pravidelne meňte v závislosti od ich typu (jednorazové a bavlnené po 2 – 3 h, rúška z nanovlákien či bavlnené rúška s nanofiltrami vydržia aj 12 h). bavlnené rúška dôkladne perte a sterilizujte. rúška sa vždy dotýkajte iba na jeho okrajoch, nikdy nie v strede. ak vám rúško padá, podvihnite si ho uchopením za gumičky.
jednorazové rúška majú vnútornú stranu bielej farby, vonkajšia strana je obvykle modrej, zelenej či tyrkysovej farby. niektoré bavlnené rúška majú vnútornú stranu takisto bielu. v každom prípade, vonkajšiu stranu spoznáte tak, že je obvykle drsnejšia na dotyk, vnútorná strana býva jemnejšia.